
Intézményi Szakmai Tudományos Közéleti – Tudományos ösztöndíj pályázata 2026/2027/1. félév

Az Eötvös Loránd Tudományegyetem Berzsenyi Dániel Pedagógusképző Központ Ösztöndíj Bizottsága 2025/2026/1 félévére pályázatot hirdet Tudományos ösztöndíj pályázatra, a nemzeti felsőoktatásról szóló 2011. évi CCIV. törvény  85/C.§ ac) alpontja, az ELTE Hallgatói Követelményrendszer 93. § (4) bekezdés a)  és b) alpontja, 101. § (1)-(2) és a 102 § (1)-(2) alpontja,  51/2007. (III.26) Kormányrendelet § (3) bekezdése alapján.

A PÁLYÁZAT CÉLJA
Azon hallgatók támogatása, akik a tantervi követelményeken túlmenő jelentős tudományos tevékenységet folytatnak, kutatásban vesz részt. (Konferenciák, Tudományos versenyek, Tanulmányi versenyek stb.) A tudományos közéletben aktívan részt vevő, illetve a tudomány terén kiemelkedő eredményeket nyújtó hallgatók támogatása. 

PÁLYÁZHAT
Tudományos ösztöndíjra a Berzsenyi Dániel Pedagógusképző Központ állami ösztöndíjas vagy önköltséges képzésben résztvevő nappali tagozatos, aktív státuszú hallgatója pályázhat. A BDPK szakmai demonstrátori pályázatát elnyert hallgatók, ugyanazon tevékenységükért, nem pályázhatnak tudományos ösztöndíjra.

PÁLYÁZAT DÍJAZÁSA
A tudományos közéletben aktívan részt vevő, illetve a tudomány terén kiemelkedő eredmények esetén az ösztöndíj havi összege a megítéléskor érvényes hallgatói normatíva legfeljebb:
a) 400%-a lehet, amennyiben a pályázatban megjelölt tevékenységben a pályázón kívül legalább 50 hallgató érintett; 
a) 300% a lehet, amennyiben a pályázatban megjelölt tevékenységben a pályázón kívül legfeljebb 49 hallgató érintett; 
b) 200%-a lehet, amennyiben a pályázatban csak a pályázó érintett.
Tanulmányi versenyeken és konferenciákon való részvétel esetén:
Az ösztöndíj havi összege nem lehet több, mint a megítéléskor érvényes hallgatói normatíva 300%-a.

Az ösztöndíj összegét az Ösztöndíj Bizottság a leadott pályázat alapján bírál el és határoz meg. A pályázathoz tartozó pontrendszert az 1. számú melléklet tartalmazza.

A BEADÁS HELYE, IDEJE ÉS MÓDJA
A tanulmányi rendszeren keresztül, az „Ügyintézés” menüpont „Kérvények” almenüjében található kérvénysablonon keresztül. A kérvény 2026. szeptember 7. 18:00-tól 2026. december 11. 16:00-ig elérhető.

Neptun  Ügyintézés Kérvények  BDPK-ISZTK- Tudományos ösztöndíj pályázati űrlap

Leadási határidők:
· szeptember 18. 16:00
· október 16. 16:00
· november 20. 16:00
· december 11. 16:00

A pályázat leadására 30 nap áll a hallgatók rendelkezésére a tevékenység befejezését követően. A 30 napnál régebbi tevékenységre hivatkozó pályázatok megfelelő indoklás hiányában elutasításra kerülnek.  A 30 napba nem számolandóak a június, július és január hónapjai. Hiánypótlásra egy alkalommal a felszólítástól számított 8 napon belül van lehetőség. Az utolsó leadási határidő esetén, nincs lehetőség hiánypótlásra.
A Bizottság fenntartja a jogot arra, hogy a leadási határidő után beérkező kérvényeket a következő hónapban bírálja el.

A PÁLYÁZATHOZ CSATOLANDÓ DOKUMENTUMOK
A pályázatnak tartalmaznia kell a tevékenység részletes bemutatását, valamint az oktató aláírását, mellyel a hallgatót az ösztöndíj elnyerésére ajánlja.
A tevékenység ismertetése legalább 5 mondat (minimum 400 karakter) terjedelmű legyen. Amennyiben a pályázat megfelelő ismertetés nélkül kerül leadásra, a pályázat formai okokra hivatkozva elutasításra kerül.







A dokumentumokat az alábbi hitelesítéssel tudjuk elfogadni:
1. DÁP alkalmazás segítségével hitelesített, elektronikusan aláírt PDF dokumentum.
2. Eredeti, kinyomtatott dokumentum KÉK tollal történt aláírása, majd annak digitalizált formája

NEM tekinthetőek hitelesnek: 
1. Aláírás nélküli dokumentum
2. Word dokumentum
3. Igazoló személy aláírása képként beszúrva
A pályázó büntetőjogi felelőssége tudatában kijelenti, hogy a pályázati űrlapon feltüntetett adatok a valóságnak megfelelnek, a csatolt igazolások eredetiek.

A BDPK Ösztöndíj Bizottság elérhetősége kérdés esetén: osztondij@bdpkhk.elte.hu

ELTE BDPK Ösztöndíj Bizottság 
Szombathely, 2026. július 29.,



1. SZÁMÚ MELLÉKLET
Tudományos ösztöndíj pályázat pontrendszere

	TDK
	Helyi eredmény
	1. hely
	5 pont

	
	
	2. hely
	3 pont

	
	
	3. hely
	2 pont

	
	
	dicséret vagy különdíj
	1 pont

	
	Országos eredmény
	1. hely
	9 pont

	
	
	2. hely
	8 pont

	
	
	3. hely
	7 pont

	
	
	dicséret vagy különdíj
	5 pont


Egy pályázó egy TDK munkája egyszerre csak egy szinten számítható be. Ha egy pályázó a helyi konferencián elért eredményével egy korábbi pályázati időszakban pályázott, és rendszeres tudományos ösztöndíjban részesült, akkor ugyanarra a TDK témára később országos eredmény esetén a pontkülönbözet adható meg.
	Tanulmányi verseny
	Országos eredmény
	1. hely
	7 pont

	
	
	2. hely
	6 pont

	
	
	3. hely
	5 pont

	
	
	4-10. hely
	1 pont

	
	
	dicséret vagy különdíj
	4 pont

	
	Nemzetközi 
eredmény
	1. hely
	9 pont

	
	
	2. hely
	8 pont

	
	
	3. hely
	7 pont

	
	
	4-10. hely
	5 pont

	
	
	dicséret vagy különdíj
	6 pont


Egy versenyeredmény egyszerre csak egy szinten pályázható meg. Ha egy pályázó az országos versenyen elért eredményével egy korábbi pályázati időszakban pályázott, és rendszeres tudományos ösztöndíjban részesült, akkor ugyanazon verseny esetleges nemzetközi fordulójában elért eredményére később már csak a pontkülönbözet adható meg. Középiskolai, vagy középiskolásoknak rendezett versenyeredményre nem adható pont. A 10. helyezést el nem érő versenyeredmények eseti elbírálás alá esnek a résztvevők száma alapján.

	Egyéb tudományos tevékenységek

	Publikáció
	4 pont

	Oktatási tevékenység
	2-5 pont

	Tudományos kutatásban való részvétel
	2-10 pont

	Egyéb
	A Bizottság határozza meg a tevékenység alapján.



Egy tevékenység csak egy kategóriába számítható be, ez pedig az adott eredménnyel elérhető legmagasabb kategória. Kivétel, ha a TDK-n bemutatott munka szakmai konferencián is bemutatásra került, vagy cikk született a munkából.  

A fenti pontoktól indokolt esetben eltérhet az Ösztöndíj Bizottság.

